**Zápisnica č. 3 (2018)**

zo zasadnutia členov výboru ZO odborového zväzu FHI 3.10.2018

**Prítomní:** Ing. D. Drozdová, doc. Ing. M. Goga, CSc., Mgr. Ing. I. Ondrejková – Krčová, PhD.,

Ing. J. Kultan, PhD., RNDr. D. Sivašová, PhD., Ing. M. Vépyová, CSc.

**Ospravedlnená:** Mgr. T. Šoltésová, PhD.

**Program:**

1. Informácie z Kolégia rektora (26.9.2018) a Kolégia dekana (27.9.2018).
2. Členovia výboru prerokovali možnosť realizovať buď predvianočné adventné posedenie pre členov ZO FHI, alebo Mikulášske posedenie podľa toho, či bude dosť prihlásených detí členov odborov FHI. V prípade Mikulášskeho posedenia (ak bude sedem a viac detí) výbor odporúča rodičom prihlásených detí prispieť na mikulášsky darček pre každé svoje dieťa sumou 7 eur. Peniaze bude preberať RNDr. Sivašová. Spoločenské posedenie sa bude konať **5.12.2018 o 15.30 h vo vilke Horský park**. Účasť členov odborov, prípadne detí treba nahlásiť RNDr. Sivašovej do 31.10.2018.
3. Členovia výboru boli informovaní o neutešenej finančnej situácii na účte ZO OZ FHI. Konštatovali, že sa stále opakuje zo strany zamestnávateľa nepravidelné mesačné pripisovanie členských peňazí na náš účet.
4. Členovia výboru boli informovaní o aktualitách OZ PŠaV, ktoré sú aj na internetovej stránke zväzu.
5. Členovia výboru boli informovaní o ponuke rekreácií na jeseň a zimu 2018. Informácie sú uvedené na našej webovej stránke FHI.
6. Členovia výboru boli informovaní o zmenách v platových tabuľkách od 1.1.2019 a o zvyšovaní platov učiteľov o 10 % od 1.1.2019 a 1.1.2020.
7. Členovia výboru boli informovaní o stave členskej základne ZO OZ FHI k 1.10.2018 a o možnostiach jeho zlepšenia.
8. Ďalšie stretnutie členov výboru sa bude konať **7.11.2018 o 11.00 h** v zasadačke KOVE.

Zapísal: Goga